laion/Wikipedia-Exotic huggingface dataset:
আন্তর্জাতিক কুরআন বিষয়ক বার্তা সংস্থা

আন্তর্জাতিক কুরআন বিষয়ক বার্তা সংস্থা (ইংরেজি: International Quran News Agency - IQNA) ইরানের একটি বিশেষ ধরনের সংবাদ সংস্থা যা ইসলামি বিশ্ব এবং ইরানের ধর্মীয় সংবাদ বিশেষ করে কুরআনিক সংবাদ পরিবেশন করে। এই সংবাদ সংস্থাটি বিশ্বের একমাত্র কুরআনের বিশেষায়িত সংবাদ সংস্থা এবং একাডেমিক জিহাদ সংস্থার সাথে এই সংবাদ সংস্থাটি বিশ্বের একমাত্র কুরআনের বিশেষায়িত সংবাদ সংস্থা এবং এটি একাডেমিক জিহাদ সংস্থার সাথে সংযুক্ত কোরআনিক অর্গানাইজেশন অফ একাডেমিক্সের তত্ত্বাবধানে পরিচালিত হয়। এবং ইরানের ৩০টি প্রাদেশিক রাজধানীতে এর শাখা রয়েছে। বাংলা, ইংরেজি, ফরাসিসহ ২১টি ভাষায় কুরআনের খবর এবং ঘটনা সংবাদ আকারে পরিবেশন করে। সংস্থাটি রাইহেহ নামে একটি দ্বি-সাপ্তাহিক চিঠি ম্যাগাজিন সংকলন ও পরিবেশন করে থাকে। জিহাদ বিশ্ববিদ্যালয়ের একাডেমিক অনুষদের সদস্য রহিম খাকি সংবাদ সংস্থার অন্যতম প্রতিষ্ঠাতা ছিলেন। এই সংবাদ সংস্থাটি ২০ নভেম্বর ২০০২ তারিখে তৎকালীন রাষ্ট্রপতি, সংস্কৃতি ও ইসলামী নির্দেশনা মন্ত্রী, সাইয়্যেদ মোহাম্মদ খাতামি এবং আহমদ মসজিদ জামেই-এর উপস্থিতিতে চালু করা হয়েছিল। সাইয়েদ আলী খামেনি এই সংবাদ সংস্থার একজন সদস্য। সংস্থাটির প্রাক্তন সিইও সাইয়্যেদ মেহেদি তাগভি এই সংস্থার সাথে থাকার দরুন ইসলামিক কাউন্সিলে সন্ত্রাসী ঘটনায় মারা গিয়েছেন। ২০১৯ সালের ১ মে শিক্ষাবিদ হামিদ্রেজা তাইবিকে সংস্থাটির প্রধান হিসাবে নিযুক্ত করা হয়, তিনি সাইয়েদ মোহাম্মদ জাভেদের স্থলাভিষিক্ত হয়েছেন। সংস্থাটি বিশেষজ্ঞ এবং কর্মকর্তাদের উপস্থিতিতে গোলটেবিল পরামর্শের ভিক্তিতে পরিচালিত হয়। এই নিউজ এজেন্সির কাজ হলো কুরআনের বিশেষ অনুষ্ঠান, দেশীয় ও আন্তর্জাতিক অঙ্গনে কুরআনের কার্যক্রম প্রচার করা এবং তথ্যবহুল বিশেষ সংবাদ পরিবেশন করা। এই সংবাদ সংস্থার বর্তমানে ৯টি সংবাদ গোষ্ঠী এবং ৬৫টি সংবাদ উপগোষ্ঠী রয়েছে: কুরআনী কার্যক্রম সামাজিক রাজনৈতিক আন্তর্জাতিক শিক্ষা শিল্প মাল্টিমিডিয়া সম্মানিত সাংবাদিকবৃন্দ ছবি সারা দেশে এবং আন্তর্জাতিকভাবে কুরআনের কার্যক্রমের তথ্য বিশ্বে ছড়িয়ে দেওয়া। বিভিন্ন ক্ষেত্রে কুরআনের বিষয়বস্তুর উৎপাদন, নিবন্ধন এবং প্রতিফলন ঘটানো। বিভিন্ন বৈজ্ঞানিক, শৈল্পিক, সাংস্কৃতিক, রাজনৈতিক, সাহিত্যিক, সামাজিক কার্যক্রম প্রচার করা। সমাজের বিভিন্ন স্তরের কুরআন সচেতনতা উন্নত করা। দেশি-বিদেশি পর্যায়ে কুরআনের কার্যক্রম ও কর্মসূচির অভিজ্ঞতা ও সফল মডেল বিনিময়। কুরআনকে কেন্দ্র করে বিভিন্ন ক্ষেত্রে বুদ্ধিবৃত্তিক ও সাংস্কৃতিক স্রোতের উৎপাদন। "আমাদের সম্পর্কে"। iqna.ir। সংগ্রহের তারিখ ২০২৩-০৮-১৮।  "آشنایی با خبرگزاری قرآنی ایران (ایکنا)" [ইরানের কুরআনিক সংবাদ সংস্থা (ইকনা) এর পরিচয়]। همشهری آنلاین (ফার্সি ভাষায়)। ২০০৯-০২-০৩। সংগ্রহের তারিখ ২০২৩-০৮-১৮।  "اخبار قرآنی;خبرگزاری قرآن IQNA" [কুরআনের খবর: IQNA কুরআন সংবাদ সংস্থা]। hawzah.net (ফার্সি ভাষায়)। সংগ্রহের তারিখ ২০২৩-০৮-১৮।  "افتخار می‌کنیم که خبرنگار قرآن هستیم" [আমরা কুরআনের সাংবাদিক হতে পেরে গর্বিত]। Iranian Student News Agency (ফার্সি ভাষায়)। ২০১৬-০৮-২০। সংগ্রহের তারিখ ২০২৩-০৮-১৮।  "ایکنا ۱۵ ساله شد/ حرکت رسانه قرآنی بر مدار اخلاق" [ইকনা ১৫ বছর অতিক্রম করেছে: নৈতিকতার উপর কুরআনিক মিডিয়ার আন্দোলন]। دفتر مرکزی جهاد دانشگاهی (ফার্সি ভাষায়)। সংগ্রহের তারিখ ২০২৩-০৮-১৮।  "حجت‌الاسلام سیدمهدی تقوی به شهادت رسید" [হুজ্জাতুল ইসলাম শহীদ সাইয়্যেদ মেহেদী তাগভী]। خبرگزاری تسنیم | Tasnim News (ফার্সি ভাষায়)। সংগ্রহের তারিখ ২০২৩-০৮-১৮।  "এক নজরে আন্তর্জাতিক কুরআন সংবাদ সংস্থা (ইকনা)"। iqna.ir (ফার্সি ভাষায়)। সংগ্রহের তারিখ ২০২৩-০৮-১৮।  বাংলা ভাষায় ইকনা মূল ফার্সি ভাষায় ইকনা ইংরেজি ভাষায় ইকনা
২০২৩ মালয়েশিয়া চতুর্দেশীয় সিরিজ

২০২৩ মালয়েশিয়া চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) টুর্নামেন্ট যেটি ২০২৩ সালের আগস্ট মাসে মালয়েশিয়ায় অনুষ্ঠিত হয়। টুর্নামেন্টে স্বাগতিক মালয়েশিয়ার সঙ্গে অংশগ্রহণ করে কুয়েত, নেপাল ও হংকং। টুর্নামেন্টের ম্যাচসমূহ কলং-এর বায়ুএমাস ওভালে অনুষ্ঠিত হয়। টুর্নামেন্টটি অংশগ্রহণকারী দলসমূহের জন্য ২০২৩ আইসিসি নারী টি২০ বিশ্বকাপ এশিয়া বাছাইপর্ব টুর্নামেন্টের প্রস্তুতি হিসেবে গণ্য হয়। টুর্নামেন্টের ফাইনালে হংকংকে ডাকওয়ার্থ-লুইস-স্টার্ন পদ্ধতিতে ১৩ রানে পরাজিত করে বিজয়ী হয় নেপাল। উৎস: ইএসপিএনক্রিকইনফো (H) স্বাগতিক।      ফাইনালে উত্তীর্ণ      ৩য় স্থান নির্ধারণীতে উত্তীর্ণ মালয়েশিয়া টসে জিতে ফিল্ডিং-এর সিদ্ধান্ত নেয়। বৃষ্টির কারণে ম্যাচটি ইনিংসপ্রতি ৫ ওভারে খেলা হয়। নুর আয়েশা ও মুসফিরাহ নুর আইনা (মালয়েশিয়া)-এর টি২০আই অভিষেক হয়। নেপাল টসে জিতে ফিল্ডিং-এর সিদ্ধান্ত নেয়। পূজা মহতো (নেপাল)-এর টি২০আই অভিষেক হয়। সীতা রানা মগর (নেপাল) টি২০আই ক্রিকেটে নিজের প্রথম পাঁচ উইকেট লাভ করেন। মালয়েশিয়া টসে জিতে ব্যাটিং-এর সিদ্ধান্ত নেয়। বৃষ্টির কারণে হংকং-এর লক্ষ্য ১২ ওভারে ৪২ নির্ধারণ করা হয়। কুয়েত টসে জিতে ফিল্ডিং-এর সিদ্ধান্ত নেয়। খুশি ডংগোল (নেপাল)-এর টি২০আই অভিষেক হয়। কুয়েত টসে জিতে ফিল্ডিং-এর সিদ্ধান্ত নেয়। সুচিতা দ্‌'সা (কুয়েত)-এর টি২০আই অভিষেক হয়। মালয়েশিয়া টসে জিতে ফিল্ডিং-এর সিদ্ধান্ত নেয়। বৃষ্টির কারণে ম্যাচটি ইনিংসপ্রতি ১৮ ওভারে খেলা হয়। বৃষ্টির কারণ মালয়েশিয়ার লক্ষ্য ১৮ ওভারে ৮৫ নির্ধারণ করা হয়। ইরদিনা মা (মালয়েশিয়া)-এর টি২০আই অভিষেক হয়। কুয়েত টসে জিতে ফিল্ডিং-এর সিদ্ধান্ত নেয়। এনজেল দ্‌'কোস্তা (কুয়েত)-এর টি২০আই অভিষেক হয়। নেপাল টসে জিতে ফিল্ডিং-এর সিদ্ধান্ত নেয়। বৃষ্টির কারণে আর খেলা সম্ভব হয়নি। "Malaysia to host 4 Team Women's T20I Quadrangular series starting 22nd August 2023"। ফিমেল ক্রিকেট (ইংরেজি ভাষায়)। সংগ্রহের তারিখ ১৬ আগস্ট ২০২৩।  "Nepali women's cricket team departs for Malaysia"। নেপালনিউজ (ইংরেজি ভাষায়)। সংগ্রহের তারিখ ১৭ আগস্ট ২০২৩।  "Nepali women's cricket team to compete T20 series featuring four nations"। রেপুবলিকা (ইংরেজি ভাষায়)। সংগ্রহের তারিখ ১২ আগস্ট ২০২৩।  "Malaysia Cricket to host Women's T20 Quadrangular series in August 2023"। জারস্পোর্টজ (ইংরেজি ভাষায়)। সংগ্রহের তারিখ ১৮ আগস্ট ২০২৩।  "Nepali women's team clinch T20 Quadrangular Series"। দ্য কাঠমান্ডু পোস্ট (ইংরেজি ভাষায়)। সংগ্রহের তারিখ ২৬ আগস্ট ২০২৩।  "Kuwait National Women's team powered by Al Muzaini Exchange Co. and led by skipper Amna Sharif is all set to depart to Kuala Lumpur for Malaysia T20I Women's Quadrangular series - 2023 followed by ICC Women's T20 World Cup Asia Qualifiers 🇰🇼🏏🇰🇼"। কুয়েত ক্রিকেট (ইংরেজি ভাষায়)। সংগ্রহের তারিখ ১৮ আগস্ট ২০২৩ – ফেসবুক-এর মাধ্যমে।  "Nepal's squad announced for Women's T20 World Cup Asia Qualifiers"। ক্রিকনেপাল (ইংরেজি ভাষায়)। সংগ্রহের তারিখ ১০ আগস্ট ২০২৩।  "Let's show some support for the"। মালয়েশীয় ক্রিকেট অ্যাসোসিয়েশন (ইংরেজি ভাষায়)। সংগ্রহের তারিখ ১৬ আগস্ট ২০২৩ – ফেসবুক-এর মাধ্যমে।  "HK Women's Squad for ICC Women's T20 World Cup Asia Qualifiers Announced!"। চীনা হংকং ক্রিকেট (ইংরেজি ভাষায়)। সংগ্রহের তারিখ ১৭ আগস্ট ২০২৩।  "Nepal outplay HK in T20 Quadrangular Series"। দ্য হিমালয়ান টাইমস (ইংরেজি ভাষায়)। সংগ্রহের তারিখ ২৩ আগস্ট ২০২৩।  ইএসপিএনক্রিকইনফোতে টুর্নামেন্টের প্রধান পাতা (ইংরেজি)
স্বরভানু

স্বরভানু (সংস্কৃত: स्वरभानु, আইএএসটি: Svarbhānu) হল একজন অসুর যাকে ঐতিহ্যগতভাবে বৈদিক পুরাণে সূর্যগ্রহণের জন্য আরোপিত করা হয়। নামটি পৌরাণিক কাহিনীতে অসুর রাহু ও কেতুর বৈশিষ্ট্য হিসাবেও ব্যবহৃত হয়, যারা সূর্যগ্রহণ ও চন্দ্রগ্রহণের সাথেও যুক্ত। স্বরভানুকে ঋগ্বেদে দুবার অসুর হিসেবে বর্ণনা করা হয়েছে। স্বরভানুকে সূর্যকে আঘাত করার জন্য বর্ণনা করা হয়েছে, সূর্যকে অন্ধকারে ছেয়ে গেছে। কাজটি করার জন্য স্টেলা ক্রামরিশ স্বরভানুকে সূর্যের চেয়েও বড় দেবতা হিসেবে বিবেচনা করেন। ঋগ্বেদ এর পরে আরও বর্ণনা করে, স্বর্গের রাজা - ইন্দ্র  স্বরভানুকে আঘাত করেন এবং ঋষি অত্রি আচ্ছন্ন সূর্যকে খুঁজে পান এবং তাকে আকাশে প্রতিস্থাপন করেন। স্বরভানু আবার যজুর্বেদ ও ব্রাহ্মণে আবির্ভূত হয়। ব্রাহ্মণ অনুসারে, স্বরভানু অন্ধকারের সাথে আদিত্যকে (সূর্য) ভেদ করেছিলেন, যাকে, তবে, দেবতারা স্বর (উচ্চারণ) দ্বারা মুক্ত করেছিলেন। দেবতা শুক্র এর সহকারী, স্বরভানুও অসুরদের শিক্ষক ছিলেন। তিনি প্রতারণার সাথে মোহিনী কর্তৃক প্রদত্ত অমৃতকে ছত্রভঙ্গ করেছিলেন, যার ফলে অবিলম্বে শিরশ্ছেদ করা সত্ত্বেও দুটি প্রাণী হিসাবে অমরত্ব অর্জন করেছিলেন: তার মাথাটি রাহু হিসেবে এবং তার দেহটি কেতু হিসেবে। মহাভারতে দেবতা সূর্যকে "স্বর্ভানুর শত্রু" হিসেবেও বর্ণনা করা হয়েছে। স্বরভানুকে তীর দিয়ে সূর্য ও চন্দ্র উভয়কেই আঘাত করতে বলা হয়, ঋগ্বেদের মতই অত্রি দ্বারা স্বর্গীয় বস্তু পুনরুজ্জীবিত হয়। হরিবংশে স্বরভানু কালনেমীকে ছায়াপথের মধ্য দিয়ে প্রবর্তন করেন। পুরাণে, স্বরভানুকে দেবী সিংহিকা এর পুত্র হিসাবে বর্ণনা করা হয়েছে। Kramrisch, Stella; Burnier, Raymond (১৯৭৬)। The Hindu temple। 2। Motilal Banarsidass Publ.। পৃষ্ঠা 325–6। আইএসবিএন 978-81-208-0224-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wash Edward Hale (১৯৮৬)। Ásura- in early Vedic religion। Motilal Banarsidass। পৃষ্ঠা 63–6। আইএসবিএন 978-81-208-0061-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mitchiner 1982, p. 258 Antonio Rigopoulos। Dattātreya: the immortal guru, yogin, and avatāra। পৃষ্ঠা 3–4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jaiminīya Brāhmaṇa 2:386; Maitrāyaṇi Brāhmaṇa 4:5:2 "Chander 2000, p. 2"। ৩ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২৩।  B S Shylaja, H R Madhusudan (১৯৯৯)। Eclipse। Universities Press। পৃষ্ঠা 2। আইএসবিএন 978-81-7371-237-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sambhava" parvan, Section LXVII Johannes Adrianus Bernardus van Buitenen (১৯৮১)। The Mahabharata। 2। University of Chicago Press। পৃষ্ঠা 242, 784। আইএসবিএন 978-0-226-84664-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 1:47:52 "Kāla-Sarpa Yoga"। ২১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২৩।  J. Sarat Chander : "Ketu and its Forms". 2000. Sukumari Bhattacharji : The Indian Theogony. Cambridge University Press, 1970. John E. Mitchiner : Traditions of the Seven Rishis. Motilal Banarsidass, Delhi, 1982.
দ্বিপার্শ্বপ্রতিসম প্রাণী

যখন কোন প্রাণীর দেহকে কেন্দ্রীয় অক্ষ বরাবর শুধু একবার ডান ও বামপাশে (অর্থাৎ স্যাজিটাল তল) দুটি সদৃশ অংশে ভাগ করা যায়, তখন তাকে দ্বিপার্শ্বীয় প্রতিসাম্য বলে এবং প্রাণীগুলোকে দ্বিপার্শ্বপ্রতিসম প্রাণী বলা হয়। যেমন- প্রজাপতি (Pieris brassicae), ব্যাঙ (Fejervarya asmati), মানুষ (Homo sapiens) প্রভৃতি। "What is Bilateral Symmetry?"। study.com। সংগ্রহের তারিখ ২০২৩-০৮-১৯।
কিম্পো ফুটবল ক্লাব

কিম্পো ফুটবল ক্লাব (কোরীয়: 김포시민프로축구단, ইংরেজি: Gimpo FC; সাধারণত কিম্পো এফসি এবং সংক্ষেপে কিম্পো নামে পরিচিত) হচ্ছে কিম্পো ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৩ সালে কিম্পো সিটিজেন ফুটবল ক্লাব নামে প্রতিষ্ঠিত হয়েছে। ৫,০৭৬ ধারণক্ষমতাবিশিষ্ট কিম্পো সলতো ফুটবল ফিল্ডে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় কো জং-উন এবং সভাপতির দায়িত্ব পালন করছেন জুং হা-ইয়াং। বর্তমানে দক্ষিণ কোরীয় গোলরক্ষক লি সাং-উক এই ক্লাবের অধিনায়কের দায়িত্ব পালন করছেন। ঘরোয়া ফুটবলে, কিম্পো এপর্যন্ত ১টি শিরোপা জয়লাভ করেছে। পার্ক কিউং-রক, সন সুক-ইয়ং, কিম তে-হান, ইউন মিন-হো এবং লুইস মিনার মতো খেলোয়াড়গণ কিম্পোর জার্সি গায়ে মাঠ কাঁপিয়েছেন। ২০১৪ মৌসুমে, পেশাদার ফুটবল ক্লাব হিসেবে প্রথম মৌসুমে কিম্পো দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন চতুর্থ স্তরের পেশাদার ফুটবল লিগ কে৩ চ্যালেঞ্জার্স লিগে প্রতিদ্বন্দ্বিতা করেছিল; উক্ত মৌসুমে কিম্পো ৯ জয় এবং ২ ড্রয়ে সর্বমোট ২৯ পয়েন্ট অর্জন করে ২০১৩ কে৩ চ্যালেঞ্জার্স লিগের সামগ্রিক পয়েন্ট তালিকায় ৮ম স্থান অর্জন করেছিল। https://www.gimpofc.co.kr/sub/stadium.html#contentsr https://www.transfermarkt.com/gimpo-citizen/stadion/verein/39429 https://www.transfermarkt.com/gimpo-citizen/startseite/verein/39429 https://www.gimpofc.co.kr/sub/player/list.html#contents https://www.worldfootball.net/teams/gimpo-fc/2023/2/ http://joinkfa.com/league2/league_single_info_list2.php?match_idx=MzUyNQ==&Search=Y&page=1&league_type=7&s_year=2014&keyword=[স্থায়ীভাবে অকার্যকর সংযোগ] উইকিমিডিয়া কমন্সে কিম্পো ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (কোরীয়) (ইংরেজি)
ভারতীয় রিপাবলিকান পার্টি (সংযুক্ত)

ভারতীয় রিপাবলিকান পার্টি (সংযুক্ত) বা আরপিআই(ইউ) হল ভারতীয় রিপাবলিকান পার্টির (আরপিআই) অনেকগুলো গোষ্ঠীর একটি জোট। এটি ২০০৯ সালের মহারাষ্ট্র বিধানসভা নির্বাচনের প্রস্তুতির জন্য গঠিত হয়েছিল। দলটি প্রাথমিকভাবে রাজেন্দ্র গাভাই, যোগেন্দ্র কাওয়াদে, টিএম কাম্বলে এবং অন্যান্যদের নেতৃত্বে ছিল কিন্তু গাভাইয়ের দলটি পরে ঐক্যবদ্ধ দল থেকে বিচ্ছিন্ন হয়ে যায়। দলটি তখন থেকে জোট গঠনের আগের বিরোধের মতো অভ্যন্তরীণ দ্বন্দ্বের শিকার হয়েছে। বেশ কয়েকটি দল এখনও নিজেদের আরপিআই বলে দাবি করে। আরপিআই(ইউ) ২০০৯ সালের রাজ্য নির্বাচনের আগে মহারাষ্ট্রে রিপাবলিকান বাম গণতান্ত্রিক ফ্রন্ট জোটের অংশ ছিল। আরপিআই(ইউ) বর্তমানে অন্তর্ভুক্ত করে: যোগেন্দ্র কাওয়াদের নেতৃত্বে পিপলস রিপাবলিকান পার্টি টিএম কাম্বলের ভারতীয় রিপাবলিকান পার্টি বিসি কাম্বলের ভারতীয় রিপাবলিকান পার্টি রাজাভাউ খোব্রাগড়ের ভারতীয় রিপাবলিকান পার্টি ভারতীয় রিপাবলিকান পার্টি ( ধলে) ভারতীয় রিপাবলিকান পার্টি (মোঘা) ভারতীয় রিপাবলিকান পার্টি (তালওয়াটকার) ভারতীয় রিপাবলিকান পার্টি (শিবরাজ) নামদেও ধসালের ভারতীয় রিপাবলিকান পার্টি (দলিত প্যান্থার) মাখরাম পাওয়ারের বহুজন মহাসঙ্ঘ "Poke Me: Has Indian politics failed BR Ambedkar?"। timesofindia-economictimes। ১৬ এপ্রিল ২০১৫। সংগ্রহের তারিখ ৫ সেপ্টেম্বর ২০১৫।  TNN (৭ ডিসেম্বর ২০১৪)। "RPI factions clash on Ambedkar death anniversary"। The Times of India। সংগ্রহের তারিখ ৫ সেপ্টেম্বর ২০১৫।  "Uttam Khobragade, leader of Ambedkar's Republican Party of India, however, said despite Ambedkar's opposition to Hinduism competition among parties to claim his legacy was a positive development for Dalits."।
বিপ্রচিত্তি

বিপ্রচিত্তি হল হিন্দু সাহিত্যে বৈশিষ্ট্যযুক্ত একজন অসুর, কশ্যপ ও দনুর পুত্র। মহাভারত অনুসারে, ইন্দ্রের হাতে তার ভাই পুলোমান নিহত হওয়ার পর তিনি দানব বা অসুরদের রাজা হন। বিপ্রচিত্তি সিংহিকাকে বিয়ে করেন, যিনি হিরণ্যকশিপুর বোন এবং দিতির কন্যা। তিনি স্বরভানুর পিতা। তাঁর বাহিনী স্বরভানুর নির্দেশনায় দেবতাদের পরাজিত করেছে বলে কথিত আছে। বিপ্রচিত্তি পরে মহাভারতে জরাসন্ধ হিসেবে অবতারণা করে। A Classical Dictionary of India, p. 173
পুলোমান

পুলোমান হলেন একজন অসুর, এবং দেবতা ইন্দ্রের সহধর্মিণী শচীর পিতা। ইন্দ্র কর্তৃক পুলোমনকে হত্যা করা হয়, যিনি তখন তার কন্যাকে তার সহধর্মিণী হিসেবে গ্রহণ করেছিলেন। The Upanishads। Penguin UK। ২৯ জানুয়ারি ২০০৪। আইএসবিএন 9780141938011। উদ্ধৃতি টেমপ্লেট ইংরেজি প্যারামিটার ব্যবহার করেছে (link) www.wisdomlib.org (২০১৭-০১-১৭)। "Puloman: 10 definitions"। www.wisdomlib.org (ইংরেজি ভাষায়)। সংগ্রহের তারিখ ২০২২-০৮-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Danielou, Alain (২০১৭-০১-০১)। The Myths and Gods of India: The Classic Work on Hindu Polytheism (ইংরেজি ভাষায়)। Motilal Banarsidass। পৃষ্ঠা 287। আইএসবিএন 978-81-208-3638-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সুন্দর দাস খুঙ্গার

সুন্দর দাস খুঙ্গার ছিলেন একজন ভারতীয় অসামরিক কর্মচারী, সিভিল ইঞ্জিনিয়ার এবং ভাকরা বাঁধ প্রকল্পের জেনারেল ম্যানেজার। মূলত সেচের জন্য নির্মিত ভাকরা বাঁধটিতে পাঁচটি জলবিদ্যুৎ উৎপাদন ইউনিট যুক্ত করে বিদ্যুৎ উৎপাদনের জন্য ব্যবহার করার প্রস্তাব তিনিই প্রথম করেন। তিনি দামোদর ভ্যালি কর্পোরেশনের জল বন্টনের কাজগুলি দেখার জন্য ১৯৬০ সালে সেচ ও বিদ্যুৎ মন্ত্রক কর্তৃক গঠিত কমিশনের নেতৃত্ব দেন। সিভিল সার্ভিসে অবদানের জন্য ভারত সরকার তাকে ১৯৫৫ সালে তৃতীয় সর্বোচ্চ অসামরিক সম্মান পদ্মভূষণে ভূষিত করে। ভাকরা বাঁধ দামোদর ভ্যালি কর্পোরেশন "Traverse City Record"। Newspapers.com। ২০১৬। সংগ্রহের তারিখ জুলাই ৪, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Boon for parched lands"। The Tribune। ২০ অক্টোবর ২০১৩। সংগ্রহের তারিখ জুলাই ৪, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Marcus F. Franda (৮ ডিসেম্বর ২০১৫)। West Bengal and the Federalizing Process in India। Princeton University Press। পৃষ্ঠা 125–। আইএসবিএন 978-1-4008-7525-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Padma Awards" (পিডিএফ)। Ministry of Home Affairs, Government of India। ২০১৬। অক্টোবর ১৫, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ জানুয়ারি ৩, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
থামপি ও থাঙ্কাচি

থামপি এবং কোচাম্মারা হলেন ত্রাভাঙ্কোরের মহারাজাদের পুত্র ও কন্যা এবং তাদের সহধর্মিণীরা যারা সামান্থান নায়ার জাতিভুক্ত। থামপি ও থাঙ্কাচিরা সামান্থান নায়ার জাতির একটি অংশ। সিংহাসনে তাদের কোনো উত্তরাধিকার ছিল না। থামপি ও থাঙ্কাচি শব্দটি তামিল ভাষায় যথাক্রমে ভাই ও বোনকে বোঝায়, যা মাতৃতান্ত্রিক আইন অনুসারে ত্রাভাঙ্কোরের রাজবাড়ির রাজকীয় আত্মীয়-স্বজন হিসেবে থামপি পরিবারকে নির্দেশ করে। শাসক মহারাজা (রাজা) এবং ইলিয়ারাজা (যুবরাজ) দের সহধর্মিণীরা পানপিল্লাই আম্মা উপাধিসহ আম্মাচি নামে পরিচিত ছিলেন। মহারাজাদের পুত্রদের নামের পূর্বে থামপির সাথে শ্রী উপাধি যুক্ত করা হত। কন্যারা কোচাম্মা নামে পরিচিত ছিল। অন্যান্য সদস্যদের পাশাপাশি আম্মাভিদুসের বংশধররা কেবল থামপি ও থাঙ্কাচি নামেই পরিচিত ছিল। ত্রাভাঙ্কোরের (বর্তমান দক্ষিণ কেরালা এবং কন্যাকুমারী জেলা) মহারাজারা খ্রিস্টীয় ১৪ শতকের দিকে দেশে প্রচলিত মাতৃতান্ত্রিক প্রথা এবং উত্তরাধিকার গ্রহণ করেছিলেন। তাই নায়ার থাম্পি জাতির মানুষদের উৎপত্তি মূল ত্রাভাঙ্কোর রাজধানীতে (বর্তমান তামিলনাড়ুর কন্যাকুমারী জেলার পদ্মনাভপুরম)। উত্তর ত্রাভাঙ্কোর রাজ্যে বসবাসরত থামপিরা অর্থাৎ বর্তমান কেন্দ্রীয় কেরালার জেলাগুলি যেমন কোট্টায়মের থামপিরা হল সেই লোকেরা যারা ১৭ শতকের পরে রাজ্যের উত্তর সীমানায় স্থানান্তরিত হয়। এ নিয়ম অনুসারে একজন রাজা মারা গেলে তার ভাগ্নে (বোনের ছেলে) পরবর্তী শাসক হবেন এবং তার স্ত্রীর থেকে জন্ম নেওয়া তার নিজের ছেলেকে কেবল "শ্রী (মায়ের বাড়ির নাম) (ব্যক্তিগত নাম) থামপি" উপাধি দিয়ে থামপি বলা হবে। যা ত্রাভাঙ্কোরের আভিজাত্যের সর্বোচ্চ উপাধিগুলির মধ্যে একটি ছিল। মহারাজাদের সকল কন্যাই কোচাম্মা দ্বারা "(মায়ের বাড়ির নাম) আম্মাভেটিল শ্রীমাথি (ব্যক্তিগত নাম) পিল্লা কোচাম্মা" উপাধিতে পরিচিত ছিলেন। যেহেতু ত্রাভাঙ্কোরে মারুমাক্কাথায়ম পদ্ধতির মাতৃসূত্রীয় উত্তরাধিকার বিদ্যমান ছিল, তাই এই ব্যক্তিদের বংশধররা থামপি (পুরুষ) এবং থাঙ্কাচি (মহিলা) ছাড়া অন্য কোনো স্বতন্ত্র উপাধি লাভ করবে না।[তথ্যসূত্র প্রয়োজন] দৃষ্টান্তমূলক সামরিক, সামাজিক বা সরকারি পরিষেবার পুরস্কার হিসেবে ত্রাভাঙ্কোরের মহারাজা এ এলাকার কিছু পরিবারকে থামপি উপাধি খুব কমই দিয়েছিলেন। ত্রাভাঙ্কোরে থাম্পিদের কিছু বিশেষ সামাজিক সুবিধা ছিল। মহারাজা ছাড়া শুধুমাত্র তাদেরই পালকি ব্যবহারের অনুমতি ছিল। সফরের পূর্বে আনুষ্ঠানিকভাবে কোনো ঘোষণা না দিয়েই তাদের রাজকীয় আত্মীয়দের সাথে দেখা করার অধিকারও ছিল। একজন বিশিষ্ট বিশেষজ্ঞের মতে ত্রাভাঙ্কোর এবং কোচিন রাজ্যের সীমান্তের কিছু এলাকায়, তারা "থোরুভাম নায়ার" নামে পরিচিত তৃতীয় জমিদারি গঠন করেছিল। বর্ণের শ্রেণিবিন্যাসে, তারা সামান্থান নায়ার উপজাতিদের অন্তর্ভুক্ত ছিল। নায়ার "Ammachies of Travancore"। www.thenewsminute.com। সংগ্রহের তারিখ ২০২০-০৫-২৭।  Dr. Ivy Peter, Dr. D. Peter (নভে ২০০৯)। Liberation of the Oppressed a Continuous Struggle- A Case Study (since1822 A.D)। Kanyakumari Institute of Development Studies। পৃষ্ঠা 24–26।  Mateer, Rev. Samuel। Native Life in Travancore। পৃষ্ঠা 388।  Travancore State Manual Vol ii 1940 by TK Velu Pillai and TSM Vol II 1906 by V Nagam Aiya Aspects of Kerala Social Organisation published by the Asiatic Society 2014 at pages 14-15 by Abhed Kiran Ravi Kumar Pillai Kandamath
বসন্ত রামজি খানোলকর

বসন্ত রামজি খানোলকার (১৩ এপ্রিল ১৮৯৫ - ২৯ অক্টোবর ১৯৭৮), যিনি ভি আর খানোলকার নামে বেশি পরিচিত, ছিলেন একজন ভারতীয় প্যাথলজিস্ট। তিনি ক্যান্সার, রক্তের গ্রুপ এবং কুষ্ঠ রোগসহ মহামারীর কারণ অনুসন্ধান ইত্যাদির ক্ষেত্রে অসামান্য অবদান রাখেন। তাকে "ভারতে প্যাথলজি এবং চিকিৎসা গবেষণার জনক" বলা হয়। বসন্ত রামজি খানোলকরের জন্ম ১৮৯৫ খ্রিস্টাব্দের ১৩ এপ্রিল ব্রিটিশ ভারতের বোম্বে প্রেসিডেন্সির গোমন্তক মারাঠা সমাজ পরিবারে। চিকিৎসাবিজ্ঞানে স্নাতক হওয়ার পর তিনি লন্ডন যান এবং ১৯২৩ খ্রিস্টাব্দে লন্ডন বিশ্ববিদ্যালয় থেকে প্যাথলজিতে এম.ডি ডিগ্রি লাভ করেন। দেশে ফিরে তিনি মুম্বাইয়ের গ্রান্ট মেডিকেল এবং শেঠ জিএস মেডিকেল কলেজের প্যাথলজির অধ্যাপক হন। এছাড়াও, তিনি টাটা মেমোরিয়াল হাসপাতালের সাথে ঘনিষ্ঠভাবে যুক্ত ছিলেন এবং গবেষণাগার ও গবেষণার পরিচালক হিসেবে দায়িত্ব পালন করেন। ভারত সরকার তাকে মেডিসিনের জাতীয় গবেষণা অধ্যাপক নিযুক্ত করেন এবং এই পদে তিনি দশ বছর ধরে অধিষ্ঠিত ছিলেন। তিনি ইন্ডিয়ান ক্যান্সার রিসার্চ সেন্টার প্রতিষ্ঠা করতে সাহায্য করেন এবং ১৯৭৩ খ্রিস্টাব্দ পর্যন্ত পরিচালক হিসাবে দায়িত্ব পালন করেন। তিনি ইন্ডিয়ান অ্যাসোসিয়েশন অফ প্যাথলজিস্ট অ্যান্ড মাইক্রোবায়োলজিস্ট'-এর প্রতিষ্ঠাতা-সভাপতি ছিলেন। তিনি ক্যান্সার এবং কুষ্ঠ রোগের উপর তিনটি গ্রন্থ এবং শতাধিক বৈজ্ঞানিক গবেষণাপত্র প্রকাশ করেছেন। ১৯৫৫ খ্রিস্টাব্দে ভারত সরকার চিকিৎসাক্ষেত্রে অসামান্য অবদানের জন্য তাকে তৃতীয় সর্বোচ্চ বেসামরিক পুরস্কার পদ্মভূষণ প্রদান করে। ডা.বসন্ত রামজি খানোলকর ১৯৭৮ খ্রিস্টাব্দের ২৯ অক্টোবর পরলোক গমন করেন। আন্তর্জাতিক ক্যান্সার গবেষণা কমিশনের সভাপতি (১৯৫০-১৯৫৪); 'ইন্টারন্যাশনাল ইউনিয়ন অ্যাগেইনস্ট ক্যান্সার'-এর সভাপতি; ক্যান্সার এবং কুষ্ঠ রোগের উপর বিশ্ব স্বাস্থ্য সংস্থার প্যানেলের সদস্য; পারমাণবিক বিকিরণের প্রভাব সম্পর্কিত জাতিসংঘের বৈজ্ঞানিক কমিটির সদস্য; চিকিৎসা গবেষণা বিষয়ক বিশ্ব স্বাস্থ্য সংস্থার উপদেষ্টা কমিটির সদস্য। বৈজ্ঞানিক ও শিল্প গবেষণা কাউন্সিলের গভর্নিং বডির সদস্য; ভারত সরকারের পরমাণু শক্তি বিভাগের জৈবিক ও চিকিৎসা উপদেষ্টা কমিটির চেয়ারম্যান (১৯৫৫-১৯৬০); মুম্বই বিশ্ববিদ্যালয়ের উপাচার্য; (১৯৬০-১৯৬৩)। নন-স্পেসিফিক ট্রেনিং অফ অ্যান্টিবডি প্রোডাকশন 'দ্য জার্নাল অফ প্যাথলজি অ্যান্ড ব্যাকটিরিওলজি' তে, (ভলিউম ২৭, ইস্যু ২, পৃষ্ঠা ১৮১-১৮৬), ১৯২৪ খ্রিস্টাব্দে প্রকাশিত; 'গামা-সিটোস্টেরিল গ্লাইকোসাইড ইন ট্যোবাকো'। বিজ্ঞান সাময়িকীতে (ভলিউম ১২২, ইস্যু ৩১৬৮, পৃষ্ঠা ৫১৫-৫১৬) ১৯৫৫ খ্রিস্টাব্দের ১৬ সেপ্টেম্বর প্রকাশিত (টি.বি. পানসে এবং ভি.ডি দিবেকর-এর সঙ্গে যৌথভাবে রচিত) "স্মোকিং অ্যান্ড চিউইং অফ ট্যোবাকো ইন রিলেশন টু ক্যান্সার অফ দ্য আপার অ্যালিমেন্টারি ট্র্যাক্ট" ব্রিটিশ মেডিকেল জার্নাল-এ (1 (4922): 1111–4। doi : 10.1136 /bmj.1.4922.1111 পিএমসি 2061862 । পিএমআইডি 14363805 ) ১৯৫৫ খ্রিস্টাব্দের ৭ মে প্রকাশিত;(এল ডি সংঘভি, কেসিএম রাও-এর সঙ্গে যৌথভাবে রচিত) "ডাইগনোসিস অফ লেফ্রোসিস", (১ মার্চ ১৯৬১) 'ইন্ডিয়ান জার্নাল অফ ডার্মাটোলজি, ভেনারোলজি অ্যান্ড লেপ্রোলজি'।( 27 (3): 59-68। আইএসএসএন- 0378-6323 । পিএমআইডি- 29244278)ভ Pai, Sanjay A. (অক্টোবর ২০০২)। "V.R. Khanolkar: father of pathology and medical research in India.": 334–7। ডিওআই:10.1053/adpa.2002.35754। পিএমআইডি 12376929।  "Padma Awards" (পিডিএফ)। Ministry of Home Affairs, Government of India। ২০১৫। অক্টোবর ১৫, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Obituary, V. R. Khanolkar at Cancer Research.
মাকাওয়ে ধর্ম

মাকাওয়ে ধর্ম প্রধানত বৌদ্ধ ধর্ম এবং চীনা লোক ধর্ম দ্বারা প্রতিনিধিত্ব করা হয়। যে সময়কালে শহরটি পর্তুগিজ শাসনের অধীনে ছিল (১৫৫৭-১৯৯৯) ক্যাথলিক চার্চ একটি প্রভাবশালী বিশ্বাসে পরিণত হয়েছিল, কিন্তু বর্তমানে এটি ব্যাপকভাবে হ্রাস পেয়েছে। সরকারী তথ্য ব্যুরো রিপোর্ট করে যে প্রায় 80% জনসংখ্যা বৌদ্ধ ধর্ম পালন করে (প্রধানত মহাযান)। ১৯৯১ সালের আদমশুমারি অনুসারে, ধর্মীয় তথ্য সংগ্রহের জন্য সর্বশেষ, মাকাওয়ের ১৬.৮% লোক বৌদ্ধ হিসাবে চিহ্নিত, ৬.৭% ক্যাথলিক হিসাবে, এবং ৬১% অন্যান্য ধর্মকে অনুসরণ করে বা কোনো ধর্মই অনুসরণ করেনা। ১৯৯৯ সালে প্রকাশিত অন্য একটি সমীক্ষা অনুসারে, জনসংখ্যার ৪৯% লোকজ ধর্ম অনুসরণ করে, ১১% বৌদ্ধ এবং মাত্র ৩% খ্রিস্টান। এদিকে, জনসংখ্যার দুই-তৃতীয়াংশেরও বেশি মাঝে মাঝে মন্দিরে যায়। ২০০৫, ২০০৭ এবং ২০০৯ সালের মধ্যে পরিচালিত আরেকটি সমীক্ষায় দেখা গেছে যে জনসংখ্যার ৩০% লোকজ ধর্ম অনুসরণ করে, ১০% বৌদ্ধ ধর্ম বা তাওবাদের অনুসারী, ৫% খ্রিস্টান এবং অবশিষ্ট অংশ ধর্মীয় আনুগত্য ঘোষণা করে না। পিউ রিসার্চ সেন্টার ২০১১ সালের জন্য নিম্নলিখিত পরিসংখ্যান প্রতিবেদন করেছে: ৫৮.৯% লোকজ ধর্ম, ১৭.৩% বৌদ্ধ, ১৫.৪% অধর্মীয়, ৭.২% খ্রিস্টান, ০.২% ইসলাম এবং ১% অন্যান্য ধর্ম অনুসরণ করে। মাকাও মৌলিক আইন ধর্মের স্বাধীনতার নিশ্চয়তা দেয় এবং মাকাওয়ের বাসিন্দাদের তাদের পছন্দের ধর্ম পালন করার অধিকার রয়েছে। অনুচ্ছেদ ৩:৩৪ এর ভিত্তিতে, "মাকাওয়ের লোকেরা ধর্মীয় কর্মকাণ্ডে অংশগ্রহণ করতে এবং তাদের ইচ্ছামত প্রচার করতে স্বাধীন"। অনুচ্ছেদ ৩:১২০-এ, "মাকাও বিশেষ প্রশাসনিক অঞ্চল ধর্ম ও বিশ্বাসের স্বাধীনতার নীতিকে আলিঙ্গন করে; সরকার কোনও ধর্মীয় সংস্থা বা বিদেশী ধর্মীয় সংস্থার অভ্যন্তরীণ কাজে হস্তক্ষেপ করবে না এবং বিশ্বাসীরা সম্পর্ক বজায় রাখতে এবং সম্পর্ক গড়ে তুলতে স্বাধীন।" ধর্মীয় সংগঠনগুলি আইন অনুসারে ধর্মীয় কলেজ বা অন্যান্য স্কুল, হাসপাতাল এবং কল্যাণ সংস্থাগুলি খুঁজে পেতে পারে। ধর্মীয় প্রতিষ্ঠান দ্বারা পরিচালিত স্কুলগুলি তাদের ধর্ম শিক্ষা দিতে পারে। ধর্মীয় সংগঠনগুলির আইন অনুসারে আর্থিক অবদান ব্যবহার, পরিচালনা, উত্তরাধিকার এবং প্রাপ্তির অধিকার রয়েছে। তাদের সম্পদের অধিকার আইন দ্বারা সুরক্ষিত। "state.gov"। ২২ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Zhidong Hao, 2011. pp. 121-122. Zheng, VWT; Wan, PS. Pew's Religious Composition by Country ওয়েব্যাক মেশিনে আর্কাইভকৃত ২০১৬-০৩-১০ তারিখে.